การประกอบธุรกิจของแต่ละสายผลิตภัณฑ์

การรักษาพยาบาลผู้ป่วยนอก “OPD”

การให้บริการรักษาพยาบาลแก่ผู้ป่วยนอก แบ่งออกเป็นแผนกต่างๆ ได้แก่

  ----------------------------------- -----------------------------------
  1. แผนกอายุรกรรม                     11. แผนกกายภาพบำบัด

  2. แผนกศัลยกรรม                      12. ศูนย์ผิวหนังและเลเซอร์

  3. แผนกกุมารเวช                      13. แผนกฉุกเฉิน

  4. ศูนย์หัวใจ                          14. ศูนย์กระดูก และข้อ

  5. แผนกตา หู คอ จมูก                  15. แผนกรังสีวินิจฉัย

  6. แผนกสูติ-นรีเวช                     16. แผนกวิเคราะห์โรค

  7. แผนกแพทย์แผนจีน                    17. ศูนย์มะเร็งโฮลิสติค

  8. ศูนย์ทันตกรรม                       18. คลินิกสราญรมย์

  9. ศูนย์ตรวจสุขภาพ                     19. คลินิกตับ ทางเดินน้ำดีและตับอ่อน

  10. ศูนย์ไตเทียม                       
  ----------------------------------- -----------------------------------

การรักษาพยาบาลผู้ป่วยใน “IPD”

โรงพยาบาลไทยนครินทร์ได้รับใบอนุญาตประกอบกิจการสถานพยาบาลประเภทรับผู้ป่วยไว้ค้างคืน
ปัจจุบันมีเตียงรองรับผู้ป่วยในสำหรับใช้ในการรักษาพยาบาลจริงจำนวน 190 เตียง
โดยมีห้องสำหรับให้บริการรักษาพยาบาลผู้ป่วยแบ่งออกเป็น

  --------------------------------- -------------------------------------
  1. ห้องผ่าตัด (OR)                   5. หออภิบาลผู้ป่วยหนักโรคหัวใจ ( CCU)

  2. ห้องผ่าตัดเฉพาะโรคหัวใจ            6. ห้องวิสัญญี

  3. ห้องคลอด / ห้องรอคลอด            7. ห้องปฏิบัติการสวนหัวใจ (Cath Lab)

  4. หออภิบาลผู้ป่วยหนัก (ICU)           
  --------------------------------- -------------------------------------

การบริการอื่นๆ นอกจากบริการทางการแพทย์และการรักษาพยาบาลอื่นๆ ดังได้กล่าวข้างต้น
โรงพยาบาลไทยนครินทร์ยังจัดให้มีร้านค้า และสิ่งอำนวยความสะดวกภายในโรงพยาบาลฯ อีก เช่น
บริการอินเตอร์เน็ตความเร็วสูง ร้านเซเว่นอีเลเว่น ร้านดอกไม้ ร้านกาแฟและเบเกอรี่
และร้านค้าอื่นๆ เพื่ออำนวยความสะดวกแก่ผู้ป่วยและบุคคลทั่วไปขณะที่ใช้บริการใน โรงพยาบาลฯ

แนวโน้มภาวะอุตสาหกรรม

สภาพการแข่งขัน และกลยุทธ์ทางการตลาด

การประมาณการขยายตัวของธุรกิจบริการด้านสุขภาพของไทยยังคงมีการเติบโตอย่างต่อเนื่อง
การขยายตัวของความต้องการทางด้านการบริการสุขภาพที่เพิ่มขึ้นเกิดจาก
แผนการกระตุ้นเศรษฐกิจของภาครัฐ รายได้ต่อหัวของประชากรที่เพิ่มมากขึ้น
ทำให้ประชากรมีกำลังการซื้อเพิ่มขึ้น ทำให้รูปแบบการใช้ชีวิต (Lifestyle)
มีความเสี่ยงต่อการเกิดโรคเรื้อรังได้ง่าย
นอกจากนี้แนวโน้มการเพิ่มขึ้นของจำนวนประชากรผู้สูงอายุเป็นปัจจัยที่ก่อให้เกิดการเปลี่ยนแปลงพฤติกรรมด้านสุขภาพ
 จากเดิมที่มักจะเข้ารับการรักษาเมื่อเกิดภาวะเจ็บป่วย
กลับหันมาสู่การดูแลสุขภาพเพื่อป้องกันโรคภัยไข้เจ็บแทน ส่งผลให้โรงพยาบาลเอกชน
มีโอกาสให้บริการที่ครอบคลุมความต้องการที่เพิ่มสูงขึ้น
เพื่อให้ผู้บริโภคยังสามารถเข้าถึงข้อมูลและมีทางเลือกที่ดีกว่าเพื่อสุขภาพด้วย
ทำให้ค่าใช้จ่ายด้านการแพทย์ของไทยในระยะยาว
ยังมีแนวโน้มที่จะเพิ่มสูงขึ้นได้อีกอย่างต่อเนื่องจากความต้องการการดูแลเฉพาะทางอันเกิดจากโรคภัยไข้เจ็บที่ซับซ้อนขึ้น

  สภาพการแข่งขัน และกลยุทธ์ทางการตลาด

ในปัจจุบัน การเจริญเติบโตของธุรกิจโรงพยาบาลเอกชนมีแนวโน้มที่สูงขึ้น
เช่นเดียวกับภาวการณ์แข่งขันในธุรกิจดังกล่าว เนื่องจากผู้ใช้บริการมีทางเลือกที่หลากหลาย
การอยู่รอดและเติบโตอย่างยั่งยืนสำหรับโรงพยาบาลที่ไม่มีเครือข่ายจึงเป็นปัจจัยที่ ท้าทาย
อย่างไรก็ตาม บริษัทฯ ได้เตรียมรับมือกับการแข่งขันเพื่อรักษาฐานลูกค้าเดิมและขยายฐานลูกค้าใหม่
และเพื่อความเป็นโรงพยาบาลชั้นนำในเขตกรุงเทพตะวันออก
โดยการนำเสนอสิทธิประโยชน์ที่เพิ่มขึ้นจากการเป็นสมาชิกโรงพยาบาล
การยกระดับสิ่งอำนวยความสะดวก
ปรับปรุงและขยายพื้นที่เพื่อรองรับบริการทั้งผู้ป่วยในและผู้ป่วยนอกเพื่อให้ผู้รับบริการได้รับประโยชน์สูงสุด
มีการลงทุนในอุปกรณ์ทางการแพทย์และระบบเทคโนโลยีสารสนเทศที่ทันสมัย
นอกจากนี้ยังมีศูนย์และคลินิกเฉพาะทางที่เน้นการรักษาแบบองค์รวมคือ รักษา ส่งเสริม ป้องกัน
และฟื้นฟู จากทีมแพทย์สหสาขาวิชาชีพ โดยมีศูนย์และคลินิกเฉพาะทาง ดังนี้

-   ศูนยหัวใจ ( Heart Center )

ตรวจวินิจฉัย รักษา ผ่าตัด และฟื้นฟูสมรรถภาพผู้ป่วยโรคหัวใจ โดยทีมอายุรแพทย์โรคหัวใจ
แพทย์เวชศาสตร์ฟื้นฟู นักกายภาพบำบัด นักกำหนดอาหาร และเภสัชกร
รวมทั้งความสามารถรองรับผู้ป่วยหัวใจฉุกเฉิน 24 ชม. ด้วยทีมแพทย์ พยาบาล
และเจ้าหน้าที่ประสานงานที่มีประสบการณ์
เพื่อให้ผู้ป่วยได้รับการรักษาทันเวลาและมีความปลอดภัยสูงสุด ด้วยการให้ยา
ศัลยกรรมหัวใจและลอดเลือด  สวนหลอดเลือดหัวใจ
ถ่างขยายหลอดเลือดหัวใจตีบด้วยบอลลูนและค้ำขดลวดเพื่อป้องกันการตีบซ้ำ
รวมถึงการปิดรูรั่วในหัวใจ การฝังแบตเตอร์รี่แทนไฟฟ้าในหัวใจ นอกจากนี้อุปกรณ์ เครื่องมือต่างๆ
รวมถึง สถานที่ที่จัดไว้เฉพาะเพื่อให้สามารถดูแลผู้ป่วยโรคหัวใจได้อย่างมีประสิทธิภาพ 
และใช้เทคโนโลยี อุปกรณ์ทางการแพทย์ ตรวจเพิ่มเติมด้วยวิธีพิเศษโดยใช้อุปกรณ์ต่าง ๆ เช่น
ภาวะหลอดเลือดแข็ง (ABI) คลื่นไฟฟ้าหัวใจ (EKG) การออกกำลังโดยการเดินบนสายพาน
(EST) คลื่นเสียงสะท้อนความถี่สูง ( ECHO) ตรวจคลื่นไฟฟ้าหัวใจ ติดตาม 24 ชม. (Holter)
การตรวจด้วยเอกซเรย์คอมพิวเตอร์ ( 64 -slice CT Scan)

เนื่องจาก ผู้ป่วยโรคหัวใจจำเป็นต้องได้รับการดูแลคอยดูแล อย่างใกล้ชิด
เป็นพิเศษโดยแพทย์ผู้ชำนาญการ ศูนย์หัวใจไทยนครินทร์
มีห้องอภิบาลผู้ป่วยโรคหัวใจและผู้ป่วยวิกฤติหัวใจ CCU (Cardiac Care Unit: CCU)
ไว้รองรับการดูแลผู้ป่วย

-   ศูนย์กระดูกและข้อ (Bone& Joint Center)

ดูแล รักษา ฟื้นฟูผู้ป่วยที่มีปัญหาของกระดูก ข้อ เส้นเอ็นและกล้ามเนื้อ
โดยทีมแพทย์เฉพาะทางด้านกระดูกและข้อ ร่วมกับแพทย์เวชศาสตร์ฟื้นฟูและนักกายภาพบำบัด
ปัญหากระดูกสันหลัง หมอนรองกระดูก กระดูกแตก หัก ข้อหลุดเคลื่อน ภาวะโรคกระดูกพรุน
ภาวะปวดกล้ามเนื้อ และปวดข้อเรื้อรัง โรคความพิการ หรือความผิดปกติของกระดูกในเด็ก
รวมทั้งการผ่าตัด ส่องกล้องเปลี่ยนข้อ การผ่าตัดรักษาจุลศัยกรรมทางมือ เช่น การต่อนิ้ว
และการปลูกย้ายเอ็นกล้ามเนี้อ ฯลฯ

-   ศูนย์มะเร็งโฮลิสติค ( Holistic Oncology Center )

บริการตรวจรักษาและบำบัดผู้ป่วยโรคมะเร็ง วางแผนการรักษาแบบองค์รวมทั้งร่างกายและจิตใจ
คือ รักษา ส่งเสริม ป้องกัน และฟื้นฟู ในบรรยากาศของความเป็นมิตร มีความเป็นส่วนตัว
และลดความตึงเครียด โดยทีมแพทย์ ผู้ทรงคุณวุฒิ และได้รับการฝึกอบรมด้านการค้นหา รักษา
และบำบัดโรคมะเร็ง รวมทั้งหาแนวทางป้องกันโรคมะเร็งทุกระบบ
ด้วยโปรแกรมประเมินความเสี่ยงโรคมะเร็งด้วยตนเอง ( Family Tree Program)
โดยนำพฤติกรรมการใช้ชีวิตประจำวัน และพันธุกรรม เป็นปัจจัยหลักสำหรับใช้ในการประเมิน

-   คลินิกตับ ทางเดินน้ำดี และตับอ่อน ( Hepato – Biliary and Pancreas Clinic )

คลินิกที่เปิดขึ้นเพื่อให้คำปรึกษา ตรวจวินิจฉัยและรักษา ความผิดปกติของตับ ทางเดินน้ำดี
และตับอ่อน แบบองค์รวม ซึ่งมีศักยภาพที่เชื่อมโยงถึงการรักษาโรคเฉพาะทางที่มีความซับซ้อน เช่น
มะเร็งตับ มะเร็งทางเดินน้ำดี มะเร็งตับอ่อน ร่วมกับทีมแพทย์สหสาขาวิชาชีพ
จากศูนย์มะเร็งโฮลิสติกและศัลยแพทย์ผู้มีความชำนาญด้านการผ่าตัด

-   ศูนย์ตรวจสุขภาพ (Checp Up Center)

ให้บริการตรวจเช็คสุขภาพโดยทีมแพทย์ผู้เชี่ยวชาญ
พร้อมอุปกรณ์ทางการแพทย์ที่ครบวงจรได้มาตรฐานในการตรวจรักษา

บริการที่รวดเร็ว ถูกต้อง ให้บริการด้านการตรวจสุขภาพประกอบด้วย

-   การตรวจสุขภาพประจำปีสำหรับบุคคลทั่วไป แบ่งตามช่วงอายุ และเพศ

-   การตรวจสุขภาพประจำปีแบบหมู่คณะของบริษัทคู่สัญญา

-   การตรวจสุขภาพก่อนทำประกัน

-   การตรวจสุขภาพก่อนวิวาห์

-   การตรวจสุขภาพก่อนเข้าทำงาน